open-index/open-wikipedia-markdown huggingface dataset:
Reijo Hukkanen

**Reijo Juhani Hukkanen** (4. toukokuuta 1946 Oulu – 29. tammikuuta 2024 Oulu) oli suomalainen kuvanveistäjä ja taidemaalari. Hänen veistoksensa koostuvat olemassa olevien esineiden yhdistelemisestä yllättävällä tavalla.

Hukkasen nuoruudentyöt ovat naivismin ja surrealismin rajalta olevia maalauksia. Vuonna 1982 hän aloitti esineteosten luomisen Mauri-myrskyn repimästä peltikatosta.

Hukkanen valittiin vuonna 1991 Vuoden taiteilijaksi. Hän sai myös Kuvataiteen valtionpalkinnon vuonna 1987.

Hukkanen oli yksi Suomen Leijonan Pro Finlandia -mitalin saajista vuonna 2012.

Hukkasen puoliso oli taidemaalari Sinikka Tuominen (k. 2024).
 
## Kuvia julkisista teoksista

Tiedosto:Majakka by Reijo Hukkanen 1997 Hailuoto.JPG|*Majakka*, 1997, Hailuoto.
Tiedosto:Amppeli - Reijo Hukkanen.jpg|*Amppeli*, 2002, Oulu.
Tiedosto:Reijo Hukkanen Kangastus 2003.jpg|*Kangastus*, 2003, Oulu.
Tiedosto:Reijo Hukkanen Laulupuut 2012.jpg|*Laulupuut*, 2012, Helsinki.


## Lähteet

## Aiheesta muualla
*
Émile Zinsou

**Émile Derlin Henri Zinsou** (23. maaliskuuta 1918 Ouidah – 28. heinäkuuta 2016) oli beniniläinen poliitikko. Hän toimi maansa (silloiselta nimeltään Dahomeyn) presidenttinä vuosina 1968–1969 sekä ulkoministerinä 1962–1963 ja 1965–1967.

Zinsou opiskeli lääkäriksi, mutta toisen maailmansodan jälkeen hän suuntautui journalismiin ja politiikkaan.

Zinsou oli läsnä allekirjoittamassa Afrikan unionin perustamissopimusta Loméssa 2000.

## Lähteet
Sky Captain and the World of Tomorrow

**Sky Captain and the World of Tomorrow** on Kerry Conranin ohjaama vuonna 2004 ensi-iltansa saanut science fiction -elementtejä sisältävä seikkailuelokuva. Elokuvan ääosissa ovat Gwyneth Paltrow, Jude Law ja Michael Gambon. Vuonna 1989 kuollut Laurence Olivier esiintyy elokuvassa arkistomateriaalin avulla, mutta hänen repliikeistään osa on toisen näyttelijän äänittämiä.

Elokuva sai alkunsa Conranin tekemänä kuuden minuutin lyhytelokuvana. Tuottaja Jon Avnet näki sen ja lähestyi Conrania siinä toivossa, että Conran ohjaisi aiheesta elokuvan. Valtaosa elokuvasta kuvattiin väriavainnuksen avulla, jolloin taustat hahmojen takana lisättiin kuvaan digitaalisesti.

Elokuva oli ehdolla muun muassa 2005 Hugo-palkinnon saajaksi kategoriassa paras pitkä draama (Best Dramatic Presentation, Long Form).

## Juoni

Elokuva sijoittuu vuoteen 1939. Newyorkilainen toimittaja Polly Perkins alkaa tutkia outoa tapausta, jossa maailman johtavia tiedemiehiä on kadonnut jäljettömiin. Avukseen Polly saa urhean lentäjän Joe Sullivanin eli Sky Captainin.

Kaksikon tutkimukset vievät heidät Dr. Totenkopfin jäljille. Totenkopf on rakennuttanut valtavia robotteja, jotka varastavat laitteita ja raaka-aineita kautta maailman. Perkins ja Sullivan päätyvät Himalajan vuoriston kautta trooppiselle saarelle, jolla Totenkopf pitää päämajaansa. He löytävät sieltä kadonneet tiedemiehet, jotka Totenkopf on kaapannut.

Totenkopfia esittävä kolmiulotteinen heijastus puhuu päähenkilöille ja kertoo, että ihmiskunta on epäonnistunut tehtävässään suojella maapalloa. Päähenkilöille selviää, että Totenkopf itse kuoli jo vuonna 1918, ja että hänen robottinsa ovat jatkaneet hänen työtään. Totenkopfin suunnitelmana on laukaista avaruuteen raketti, joka sytyttää maapallon ilmakehän tuleen ja tuhoaa kaiken elämän. Raketti on tarkoitettu uudeksi Nooan arkiksi, jossa on kaksi kappaletta kaikkia eläimiä sekä miehen ja naisen perintötekijät metalliputkiloissa.

Sullivan ja Perkins onnistuvat räjäyttämään raketin ja laskeutuvat mereen. Perkins yrittää ottaa valokuvan maahan putoavista eläimillä täytetyistä pakokapseleista, mutta unohtaa ottaa kameransa linssin suojuksen pois.

## Näyttelijät

## Vastaanotto

*[[Variety]]*-lehti piti elokuvan alkupuolta vahvempana kuin loppua. Lehti kehui elokuvan omalaatuista visuaalista ilmettä ja Edward Shearmurin siihen säveltämää musiikkia.

*[[Empire (lehti)|Empire]]*-lehti esitti, että Law'n ja Paltrow'n suoritukset ovat elokuvassa heikot. Jättirobotit ja visuaalinen ilme ovat elokuvan paras osuus, eikä elokuvaan lehden mukaan kannata haaskata aikaansa, jos ne eivät kiinnosta.

Elokuva jäi tappiolle, sillä se tuotti vain 58 miljoonaa dollaria. Kerry Conran arvioi vuonna 2024 *Varietyn* haastattelussa, että elokuvan ongelmat johtuivat muun muassa siitä, että elokuva päätettiin kuvata mustavalkoelokuvan sijasta väreissä. Jon Avnet myös pyysi Conranilta, että elokuvan kohtaukset olisivat nopeampia. Lisäksi Conran huomautti, että elokuvan budjetti oli usein mainitun 70 miljoonan dollarin sijasta vain 12 miljoonaa dollaria.

## Lähteet

## Aiheesta muualla
*
Stigmata (Arch Enemyn albumi)

**Stigmata** on ruotsalaisen metalliyhtye Arch Enemyn toinen studioalbumi. Albumi nauhoitettiin Studio Fredmanilla - kuten yhtyeen edellinenkin albumi - vuonna 1997, lukuun ottamatta ensimmäistä kappaletta *Beast of Man*, joka nauhoitettiin tammikuussa 1998. Stigmata julkaistiin vuonna 1998. Albumi oli yhtyeen ensimmäinen maailmanlaajuinen julkaisu - edeltäjäalbumi *[[Black Earth]]iä* oli myyty lähinnä Japanissa ja Euroopassa. Albumi oli myös yhtyeen ensijulkaisu jättilevy-yhtiö Century Median suojissa.

Yhtyeen pitkäaikaisrumpali Daniel Erlandsson, joka on osallistunut jokaisen yhtyeen albumin tekoon, soittaa albumilla vain sen avausraidalla "Beast of Man". Loput rummut albumilla soittaa Peter Wildoer, joka on myös ottanut osaa mm. Arch Enemy -kitaristi Christopher Amottin sooloprojekti Armageddoniin.

Albumilla soittaa bassoa Martin Bengtsson, eikä laulaja Johan Liiva, kuten *Black Earthillä*.

## Kappaleet
# 
# 
# 
# 
# 
# 
# 
# 
# Diva Satanica (Japanin & Korean bonusraita)
# Damnation's Way (Japanin & Korean bonusraita)
# 
# 

## Kokoonpano
* Johan Liiva – laulu
* Michael Amott – kitara, tuotto
* Christopher Amott – kitara
* Martin Bengtsson – basso
* Peter Wildoer – rummut
* Daniel Erlandsson – rummut (kappaleessa "Beast of Man")

### Muut
* Fredrik Nordström – tuottaja

## Arvostelut
* Allmusic: 

## Lähteet

## Aiheesta muualla
* 
*
Pteranodon

**Pteranodon** (kreikaksi πτερόν (pteron, ”siipi”) ja ἀνόδων (anodon, ”hampaaton”) oli Pohjois-Amerikassa myöhäisellä liitukaudella (noin 90–70 miljoonaa vuotta sitten) elänyt pterosaurus.

## Kuvaus
Pteranodon oli suurikokoinen pterosaurus, joka oli 1,83 metrin pituinen ja jonka siipiväli oli jopa 9 metriä. Ne elivät noin 70–100 miljoonaa vuotta sitten myöhäisellä liitukaudella. Ne painoivat jopa 20–93 kilogrammaa. Urokset olivat selvästi suurempia kuin naaraat. Niiden uskottiin olevan suurimpia pterosauruksia aina 2000-luvun lopulle saakka, kunnes niitä suuremmat Azhdarchid-pterosaurukset löydettiin. Niiden kallot olivat 78 senttimetrin pituiset.

### Harja

Pteranodonilla oli päässään suuri harja, jota ehkä käytettiin apuna parittelumenoissa. Uroksilla on ehkä ollut suurempi harja kuin naarailla, mikä olisi johtanut siihen, että ne olisivat käyttäneet suurta harjaa apuna naaraan havittelussa.

### Nokka ja hampaat

Pteranodonin nokka ei sisältänyt hampaita. Niiden nokat olivat hoikkia ja todennäköisesti erittäin teräviä, joten niitä käytettiin todennäköisesti saalistuksessa. Niillä oli myös erilainen purenta nokkansa johdosta.

## Ravinto
Vaikka Pteranodonilla ei ollut hampaita, se oli lihansyöjä. Paleontologit tietävät, että Pteranodon söi lihaa, koska sen fossiileja on löydetty merialueiden lähistöltä, mikä osoitti, että se söi merieläimiä muun muassa rapuja ja kaloja. Pteranodon söi saaliinsa kokonaisuudessaan, kuten pelikaani.

## Fossiilit
Sen nimesi Paleontologi Othniel Charles Marsh vuonna 1876. Hän löysi Pteranodonin Kansasista. Myöhemmin löytöjä on tehty myös Alabamasta, Nebraskasta, Wyomingista ja Etelä-Dakotasta.

## Lentäminen
Tutkimusten mukaan Pteranodon lensi samalla tavalla kuin nykyajan albatrossit. Tämä perustuu siihen, että Pteranodonilla oli albatrossien kaltainen siipien pituuden ja leveyden välinen mittasuhde. Ne pystyivät lentämään pitkiä matkoja ja hyödyntämään siipiään myös paetakseen petoeläimiltä. Koska Pteranodonit olivat painavia, niiden oli vaikeampi nousta ilmaan.

## Elokuvakulttuurissa
Pteranodon esiintyy elokuvissa muun muassa elokuvissa *[[Kadonnut maailma: Jurassic Park]]*, *[[Jurassic Park III]]*, *[[Jurassic World]]* ja *[[Jurassic World: Kaatunut valtakunta]]*.

*Jurassic Park III:n* Pteranodoneissa on löydettävissä paljon anatomisia ja teknisiä virheitä, kuten tarttumakykyiset jalat, lekuttelukyky sekä kyky kantaa ihmistä ilmassa. Niille annettiin myös hampaat, vaikka nimi Pteranodon tarkoittaa ”siivekästä ja hampaatonta”.

## Lähteet
Puolivälinkankaan vesitorni

**Puolivälinkankaan vesitorni** on Oulussa Puolivälinkankaan kaupunginosassa sijaitseva vuosina 1967–1969 rakennettu vesitorni. Vesitorni sijaitsee valtatien 4 varrella kaupunginosan korkeimmalla kohdalla, ja on näkyvä maamerkki. Tornin huipulla on ollut yleisölle avoin näköalatasanne ja tähtitieteellisen yhdistyksen Oulun Arktoksen tähtitorni. Nykyisin ylätasanne ei ole avoinna yleisölle.

Tornin korkeus on 55 metriä ja sen huippu on 77 metriä merenpinnan yläpuolella. Vesisäiliön tilavuus on 6&nbsp;000 kuutiometriä, ja tornin ylätasanteen halkaisija on 52,5 metriä. Tornin perustuksen läpimitta on 11 metriä.

Valmistuessaan Puolivälinkankaan vesitorni korvasi rautatieaseman koillispuolella sijainneen vanhentuneen Intiön vesitornin. Torni on peruskorjattu ensimmäisen kerran vuonna 1997. Vesitornin rakenteet on suunnitellut Eino Niemelä.

## Lähteet

## Aiheesta muualla

* Pohjois-Pohjanmaan museo: Uuno Laukan kuvakokoelmat vesitornin rakennustyömaalta http://www.ouka.fi/ppm/laukka/tekstit/4981.htm http://www.ouka.fi/ppm/laukka/tekstit/5001.htm http://www.ouka.fi/ppm/laukka/tekstit/5021.htm http://www.ouka.fi/ppm/laukka/tekstit/5041.htm
* Emporis Buildings: Puolivälinkankaan vesitorni
Carla Gugino

**Carla Gugino** (s. 29. elokuuta 1971 Sarasota, Florida, Yhdysvallat) on yhdysvaltalainen näyttelijä. Hän aloitti uransa 1980-luvun lopulla ja on näytytellyt muun muassa Ingrid Cortezin roolissa elokuvasarjassa *[[Spy Kids]]*.

Gugino on sukujuuriltaan isänsä puolelta italialainen ja äitinsä puolelta englantilais-irlantilainen. Vanhemmat erosivat, kun Gugino oli kaksivuotias, ja hän asui vuorotellen äitinsä luona Kaliforniassa ja isänsä luona Floridassa. Gugino työskenteli teini-iässä mallina mutta alkoi tätinsä rohkaisemana käydä teatterikursseilla.

Guginon ura alkoi televisiosarjojen jaksoista 1980-luvulla. Television puolella hänet tunnetaan parhaiten sarjoista *[[Chicagon lääkärit]]* (1999–2000), *[[Karen Sisco]]* (2003–2004), *[[Entourage]]* (2007–2010), *[[Californication (televisiosarja)|Californication]]* (2011), *[[Wayward Pines]]* (2015) ja *[[The Haunting of Hill House]]* (2018). Tunnetuimpia elokuvia, joissa hän on esiintynyt, ovat muun muassa *[[Snake Eyes (elokuva)|Snake Eyes]]* (1998), *[[Spy Kids]]* (2001), *[[Sin City (elokuva)|Sin City]]* (2005), *[[Night at the Museum – yö museossa]]* (2006), *[[San Andreas (elokuva)|San Andreas]]* (2015) ja *[[Julma leikki (elokuva)|Julma leikki]]* (2017).

## Filmografia

## Aiheesta muualla

*
*
Kamelia

**Kamelia** eli **ruusukamelia** (*Camellia japonica*) on koristekasvi, jota kasvatetaan sekä puistoissa että huonekasvina. Siitä on jalostettu noin 3&nbsp;000 lajiketta, muunnosta ja hybridiä. Kamelia on saanut nimensä vuonna 1753 Georg Joseph Kamelin mukaan, joka oli Filippiineillä työskennellyt jesuiitta ja apteekkari.  Saman suvun teepensas (*Camellia sinensis*) on esimerkiksi lehdistöltään hyvin samankaltainen kuin kamelia. 

## Ulkonäkö ja koko
Kamelia on pieni pensas tai puu, korkeimmillaan 20-metrinen, mutta useammin alle viisi metriä korkea. Sen lehdet ovat kiiltävät, ainavihreät ja sileäreunaiset. Kukat ovat halkaisijaltaan 5–15 cm, lajikkeesta riippuen valkeat, keltaiset tai punaisen eri sävyissä, useimmin kerratut.

## Levinneisyys
Kamelia on kotoisin Itä-Aasiasta. Se menestyy puistoissa sellaisissa ilmastoissa, joissa pakkaset ovat vain satunnaisia, eikä routaa juuri tule. Ainavihreät lehdet saavat kasvin kuivumaan, jos se saa aurinkoa silloin kun maa on jäässä.

## Kameliat taiteessa
Alexandre Dumas nuorempi kirjoitti romaanin *[[Kamelianainen]]* vuonna 1852. Teokseen perustuu myös Giuseppe Verdin ooppera *[[La Traviata]]*.

## Lähteet

## Aiheesta muualla
* Suomen Lajitietokeskus: Kamelia (ruusukamelia) – ''Camellia japonica''
* Integrated Taxonomic Information System (ITIS): ''Camellia japonica'' 
* United States Department of Agriculture (USDA): ''Camellia japonica'' 
* Centre for Agriculture and Biosciences International (CABI): ''Camellia japonica'' (camellia) 
* Flora of China: ''Camellia japonica'' 
* Pherobase: Floral volatiles of ''Camellia japonica''
Pärehöylä

**Pärehöylä** on konevoimalla toimiva höylä, joka kykenee maamoottorilla ja hihnalla varustettuna tuottamaan kattopäreitä nopeasti. Pärehöyliä on ollut myös vesimyllyjen yhteydessä, ja myös hevoskiertoisia pärehöyliä on valmistettu.

## Lähteet
Mauri-myrsky

**Mauri-myrsky** oli voimakas, Atlantilta lähteneen trooppisen pyörremyrsky Debbyn jäänne, matalapaine, joka kaatoi metsää Pohjois-Suomessa 21.–22. syyskuuta 1982. Metsätuhoja havaittiin laajalla alueella, joka ulottui Oulusta Inariin asti. Maa-alueiden suurin 10 minuutin keskiarvo tuulen nopeudesta mitattiin Oulussa, ja se oli 19 metriä sekunnissa. Merialueiden voimakkain keskituuli, 29 metriä sekunnissa, mitattiin Moikipäässä. Puuskissa tuulennopeus nousi 40&ndash;50 metriin sekunnissa.

Perämereltä noussut myrsky yllätti asukkaat etenkin Torniossa ja Kemissä sekä muissa rannikkokunnissa. Ilmatieteen laitoksen sääennusteissa ei ollut varoitettu myrskystä etukäteen, vaan säätiedotukset olivat luvanneet alueelle navakkaa etelän tai lounaan puoleista tuulta. Myrskyn yllätyksellisyyttä korosti myös se, että edellispäivän sää oli ollut aurinkoinen ja lämmin. Silminnäkijöiden mukaan myrsky puhkesi täysin yllättäen iltapäivällä 21. syyskuuta 1982.

Metsää kaatui miljoonia kuutiometrejä; yksin Rovaniemen kaupungin alueella kaatui noin 4&nbsp;000 puuta. Tuulen lisäksi tuhoja aiheutti korkealle noussut merivesi, joka tuhosi Kemin ja Tornion venesatamat. Suurin virallinen vedenkorkeusmittaus oli Kemistä: +201 cm. Vielä Saariselän tunturialueen itäpuolella Jaurujoella myrsky kaatoi noin 265&nbsp;000 kuutiometriä puuta; tälle tuhoalueelle perustettiin seuraavana vuonna Urho Kekkosen kansallispuisto. Kun puumarkkinat täyttyivät syksyllä 1982 myrskytuhopuista, seurauksena oli raakapuun hinnan romahtaminen. Toisaalta myrskytuhojen raivausta helpotti se, että pysyvä lumi satoi syksyllä 1982 poikkeuksellisen myöhään.

Mauri-myrskyn epäillään synnyttäneen ainakin yhden trombin, joka kaatoi puita ryppäinä kohti keskipistettä.

Kuolonuhreja oli kaksi: pariskunta, joka haki suojaa lomamökistään Vitagrunnin saaresta Torniossa. Mökki irtosi maasta myrskytuulen voimasta ja kulkeutui veden pinnalla kilometrin verran murskautuen mantereen rantakallioihin Tornion Laivaniemessä. Tuuli mm. paiskoi tuhansia kiloja painavia veneitä pitkällekin maalle.

## Lähteet
DJPP

**DJPP** (oikealta nimeltään **Perttu Mäkelä**, s. 1979) on helsinkiläinen hip hop -DJ ja -tuottaja.

DJPP on tehnyt taustoja useille suomalaisille hip hop -artisteille ja alkuvuodesta 2006 julkaistiin tämän ensimmäinen albumi, *[[Tuottajalevy (DJPP:n albumi)|Tuottajalevy]]*, jolla vierailivat muun muassa Asa, Ruudolf, Eevil Stöö, Steen1, Jontti & Shaka, Jodarok, Stig Dogg, Davo, Notkea Rotta, Edu Kehäkettunen ja Petos. Levy oli ehdolla Emma-palkinnon saajaksi kategoriassa ”vuoden urban/electronica-albumi”. DJPP vaikuttaa myös Uusi Fantasia -yhtyeessä.

DJPP aloitti hip hopin kuuntelun 1980-luvun lopulla, mutta levyhyllyyn mahtui tuolloin myös heavy-musiikkia. Lukioaikanaan käydessään kuvataidelukiota hän kuitenkin myi rock-levynsä ja vaihtoi vuonna 1999 kitaran sampleriin. DJPP alkoi tuottaa hip hopin lisäksi elektroa. Hän kokeili siipiään myös räppäämisen saralla (nimellä **Painava Potilas**), mutta on sittemmin jättänyt riimittelyn vähemmälle. Tuottajalevyllään DJPP on itse äänessä vain Ruudolfin ”Thunderking”-kappaleella.

DJPP on tehnyt runsaasti yhteistyötä Stig Doggin kanssa levyillä ja keikoilla. Hän on myös Stigin entinen kämppäkaveri. DJPP on sanonut pitävänsä hip hopissa varsinkin ”gangsta-häröilystä ja päihdehuuruisista riimeistä”, joita Stig Doggin voidaan katsoa edustavan. DJPP opiskelee Helsingin Kuvataideakatemiassa.

## Julkaisut
* 
* 
*  albumilistan 16.
* 
* Edu Kehäkettunen & DJPP: *[[Hyvän olon konsultit]]* (Monsp, CD/LP 2008)
* 

## Lähteet

## Aiheesta muualla

*DJPP:n viralliset sivut 
*
*DJPP – Official Mobile Blog 
*Teemu Fiilin: DJPP – räppärin paras kaveri  (Plaza.fi)
*DJPP lauluntekijänä - Fono.fi
Lytton Strachey

**Giles Lytton Strachey** (1. maaliskuuta 1880 Lontoo – 21. tammikuuta 1932) oli brittiläinen kirjailija ja kriitikko. Hänet tunnetaan eritoten uudenlaisen elämäkerran kehittäjänä, jossa psykologinen tulkinta ja sympattinen suhtautuminen yhdistyvät huumoriin.

Strachey opiskeli Cambridgen yliopistossa, ja teki sen jälkeen matkan Ranskaan ja Italiaan. Pian hänen palattuaan kotiin alkoi ensimmäinen maailmansota, ja Strachey vastusti sitä näyttävästi. Sota oli tärkeä taustatekijä Stracheyn pääteoksena pidetylle teokselle *Eminent Victorians* (1918).

Strachey eli vuosikausia taiteilija Dora Carringtonin kanssa avioliittoa muistuttavassa suhteessa, vaikka molemmilla oli suhteita muihin miehiin.

Strachey kuoli syöpään tammikuussa 1932.

## Teokset
**Landmarks in French Literature*, 1912
**Eminent Victorians: Cardinal Manning, Florence Nightingale, Dr. Arnold, General Gordon*, 1918
**Queen Victoria*, 1921
**Books and Characters*, 1922
**Elizabeth and Essex: A Tragic History*, 1928
**Portraits in Miniature and Other Essays*, 1931
**Characters and Commentaries*, toim. James Strachey, 1933
**Spectatorial Essays*, toim. James Strachey, 1964
**Ermyntrude and Esmeralda*, 1969
**Lytton Strachey by Himself: A Self Portrait*, toim. Michael Holroyd, 1971
**The Really Interesting Question and Other Papers*, toim. Paul Levy, 1972 
**The Shorter Strachey*, toim. Michael Holroyd and Paul Levy, 1980
**The Letters of Lytton Strachey*, toim. Paul Levy, 2005 

## Lähteet

## Aiheesta muualla
Pukeva

**Pukeva**, vuoteen 1969 asti **Kappa-Keskus**, oli kauppaneuvos Ruben Jaarin vuonna 1933 perustama vaatetusliikeketju. Laajimmillaan vaatekauppaketjulla oli viisi myymälää Helsingissä, muun muassa Helsingin Kaisaniemenkadulla. Vuonna 1975 Pukevan päämyymälä oli Helsingin Stockmannin jälkeen liikevaihdoltaan Suomen toiseksi suurin tavaratalo 96 miljoonan markan liikevaihdollaan.

Pukeva toimi vuodesta 1940 lähtien osoitteessa Kaisaniemenkatu 5 aluksi Martti Välikankaan suunnittelemassa, 1920-luvulla valmistuneessa punatiilisessä liiketalossa. Talo purettiin 1960-luvun lopussa ja sen tilalle valmistui Toivo Korhosen suunnittelma Pukeva-talo. Vuonna 1973 valmistui Pukevan pysäköintitalo osoitteeseen Fabianinkatu 30. Tuolloin Pukevasta tuli 12-kerroksinen tavaratalo (5 asiakaskerrosta, 5 pysäköintikerrosta, keskusvarasto ja tekninen kerros), jossa oli vaateosastojen lisäksi suuri kodinsisustusosasto Kodin Pukeva ja elintarvikeosasto Ruoka-Pukeva. Vuodesta 1984 Pukevan käytössä oli myös Pukeva-talon naapuritalo Vuorikatu 7. 

Ruben Jaari toimi Pukevan toimitusjohtajana vuoteen 1978 saakka ja sen jälkeen kuolemaansa, vuoteen 1991 saakka Pukevan hallituksen puheenjohtajana. Vuosina 1979–1990 toimitusjohtajana oli Bo Ingmar Ohls ja hänen jälkeensä vuosina 1990–1991 Rubenin poika Ray Jaari. Tilikaudella 1985–1986 Pukevassa oli 892 työntekijää.

Pukeva tuli tunnetuksi osamaksumyynnistä. Pukevan myymälöitä oli myös muualla Suomessa ja jopa Venäjällä. Kouvolassa oli Pukevan myymälä 1950-luvun lopulta 1970-luvun alkupuolelle sekä Turun Hansakorttelissa vuosina 1989–1993. Pääkaupunkiseudulla Pukevalla oli myymälät Helsingin Citycenterissä, Forumissa ja Itäkeskuksessa sekä Maximarketissa Espoon Leppävaarassa. Forumissa Pukeva oli kauppakeskuksen suurin vuokralainen. 1980-luvun lopulla Pukeva osti oululaisen Pukumiehen ja kuopiolaisen Kärjen vaatetusliikkeet ja teki epäonnistuneen investoinnin Moskovan tavarataloon.

1990-luvun alussa Kaisaniemenkatu revittiin useiksi vuosiksi auki Kaisaniemen metroaseman rakennustöiden vuoksi. Samaan aikaan Suomeen iski lama. Pukeva ajautui laman ja asiakaskadon seurauksena konkurssiin vuonna 1993. Suurimmat velkojat olivat Eläke-Sampo ja Suomen Yhdyspankki. Konkurssihetkellä Pukevassa oli 407 työntekijää. Yrityksen viimeiset toimitusjohtajat olivat Bo Ohls vuosina 1991–1992, Dan Peter Rubinstein vuosina 1992–1993 ja Eero O. Rissanen vuonna 1993.

Konkurssin jälkeen  Eläke-Sampo osti Pukeva-talon, josta tehtiin Kauppakeskus Kaisa. Vuonna 1999 alakerran liiketilaan muutti Anttilan Kodin Ykkönen. Pukevan kaikki kolme kiintestöä, Kaisaniemenkatu 5, Vuorikatu 7 ja Fabianinkatu 30, purettiin vuonna 2010 ja vuonna 2012 niiden paikalle valmistui Helsingin yliopiston kirjaston rakennus, Kaisa-talo. Anttila ajautui konkurssiin vuonna 2016, ja  sen entinen liiketila Kaisa-talossa oli neljä vuotta tyhjillään, kunnes siihen syksyllä 2020 tuli Jyskin sisustusmyymälä.

## Lähteet
*

### Viitteet

## Aiheesta muualla

* Oy Pukeva: yrityksen esitys Pörssitiedossa
Natalee Hollowayn katoamistapaus

**Natalee Hollowayn katoamistapaus** sattui Aruballa 30. toukokuuta 2005. 18-vuotias yhdysvaltalainen **Natalee Ann Holloway** oli 124 muun Mountain Brook High Schoolista vasta valmistuneen ja seitsemän valvojan kanssa matkalla, kun hän katosi lähdettyään *Carlos ’n Charlie’s* -baarista Oranjestadista. Viimeinen varmistettu havainto Hollowaysta oli puoli kahdelta yöllä, jolloin hän lähti autoon kolmen paikallisen miehen kanssa.

Hollowayn katoamisen tutkimukset aloitettiin, kun nuorta naista ei kuulunut paluulennolle. Hollowayn pakattu matkalaukku ja passi olivat vieläkin hänen hotellihuoneessaan. Poliisi löysi heti muutamia epäiltyjä, mutta neljä henkirikoksesta epäiltyinä pidätettyä henkilöä vapautettiin saman vuoden syksyllä todisteiden puutteessa.

Läpimurto tapahtui, kun poliisi sai käsiinsä salaa kuvatun videon, jolla epäilty Joran Van der Sloot kertoo, kuinka hän oli Nataleen kanssa rannalla. Rannalla Natalee oli alkanut täristä ja Van der Sloot pyysi tuttavaansa viemään veneellä ruumiin merelle. Ruumista ei kuitenkaan laajoista etsinnöistä huolimatta löydetty. Tuomari ei antanut syytettä videon takia, koska Joran oli valehdellut aiemminkin.

18. lokakuuta 2023 Joran van der Sloot tunnusti oikeudenkäynnissä tappaneensa Nataleen. Ruumista ei ole löydetty. Holloway oli syntynyt 21. lokakuuta 1986 ja kotoisin Alabaman Birminghamista. Holloway julistettiin kuolleeksi tammikuussa 2012.

## Lähteet

## Aiheesta muualla
Monique Hennagan

**Monique Hennagan** (s. 26. toukokuuta 1976 Columbia, Etelä-Carolina) on yhdysvaltalainen pikajuoksija, jonka päämatka on 400 metrin juoksu.

Hennagan osallistui 1992 Soulin nuorten MM-kisoihin, joissa karsiutui 400 metrin välierissä ajalla 54,27 ja 1994 Lissabonin nuorten MM-kisoihin, joissa voitti 400 metrin hopeaa ajalla 52,25. 1999 hän oli mukana Yhdysvaltain MM-pronssia voittaneessa 4 × 400 metrin viestijuoksujoukkueessa Maebashin sisäratojen MM-kisoissa. Seuraavana vuonna hän karsiutui Sydneyn olympialaisissa 400 metrin henkilökohtaisella matkalla alkuerissä ajalla 51,73. Pitkässä viestissä hän juoksi kilpailun voittaneessa joukkueessa. Hennagan sijoittui vuonna 2001 viidenneksi Lissabonin sisäratojen MM-kisoissa ja karsiutui Edmontonin ulkoratojen MM-kisoissa välierissä ajalla 50,98. 2002 hän voitti maansa sisäratojen mestaruuden ja sijoittui kauden lopussa GP-finaalissa neljänneksi.

Hennagan voitti maansa sisäratojen mestaruuden 400 metrillä vuonna 2003. Myöhemmin samana vuonna hän oli Birminghamin sisäratojen MM-kisoissa henkilökohtaisella matkalla viides, ja oli mukana voittamassa pronssia Yhdysvaltain viestijoukkueessa. Vuonna 2004 hän voitti 400 metrillä Yhdysvaltain olympiakarsinnat. Ateenan olympialaisissa hän juoksi henkilökohtaisella matkalla neljänneksi ajalla 49,97 ja oli voittamassa olympiakultaa viestissä. Kauden lopussa hän oli  toinen.  Hennagan sijoittui kuudenneksi. Osakan MM-kilpailuissa 2007 hän saavutti kultaa 4×400 metrin viestissä kun hän juoksi viestissä alkuerissä ja toisella kokoonpanolla juossut joukkue voitti loppukilpailun.

## Henkilökohtaiset ennätykset
:Lähde: IAAF
* 100 metrin juoksu: 11,26 (2005)
* 200 metrin juoksu: 22,87 (2005)
* 300 metrin juoksu: 36,52 (2001)
* 400 metrin juoksu: 49,56 (2004)

## Lähteet
Vesijärvi (täsmennyssivu)

**Vesijärvi** tarkoittaa seuraavia asioita:

### Järvi
* Vesijärvi, järvi Inarin keskustaajaman lähellä
* Vesijärvi, järvi Inarin Nellimissä
* Vesijärvi, järvi Inarin Sevettijärvellä
* Vesijärvi, järvi Päijät-Hämeessä Lahden, Hollolan ja Asikkalan kunnissa
* Vesijärvi, järvi Pirkanmaalla Kangasalan ja Oriveden kunnissa
* Vesijärvi, järvi Porin Ämttöössä
* Vesijärvi, järvi Puumalan Luukkosenkylällä
* Vesijärvi, järvi Kuhmossa
* Iso Vesijärvi, järvi Vesannon Vesijärvellä
* Pieni Vesijärvi, järvi Vesannon Vesijärvellä

### Paikkakunta
* Vesijärvi, kylä Isojoella.
* Vesijärvi, asuinlähiö Siilinjärvellä.
* Vesijärvi, kulmakuntaa Vesannolla
Otis Harris

**Otis Harris** (s. 30. kesäkuuta 1982 Edwards, Mississippi) on yhdysvaltalainen 400 metrin juoksija.

Harris juoksi 2003 NCAA-mestaruuskilpailuissa toiseksi ajalla 44,57. Seuraavana vuonna hän oli toinen Yhdysvaltain olympiakarsinnoissa. Hän voitti hopeaa Ateenan olympialaisissa henkilökohtaisella matkalla ajalla 44,16 ja oli mukana voittamassa olympiakultaa 4 x 400 metrin viestijuoksussa. Kauden lopussa hän sijoittui  kolmanneksi.

## Ennätykset
* 400 metrin juoksu: 44,16 (2004)

## Lähteet

## Aiheesta muualla
* Harrisin profiili Ucssportsissa
Willem Einthoven

**Willem Einthoven** (21. toukokuuta 1860 Semarang, Indonesia – 28. syyskuuta 1927 Leiden) oli alankomaalainen lääketieteilijä. Hän keksi ensimmäisen käyttökelpoisen elektrokardiogrammin eli EKG:n vuonna 1903, ja sai vuoden 1924 lääketieteen Nobelin siitä hyvästä.

Ennen Einthovenin aikaa tiedettiin jo, että sydän tuottaa sähköisiä pulsseja, mutta niiden mittaamiseen ei ollut muuta keinoa kuin elektrodien kiinnittäminen suoraan sydänlihakseen. 

Laitteen kehittämisen jälkeen Einthoven jatkoi lääketieteellisiä tutkimuksia ja kuvasi joukon sydämen toimintahäiriöitä. Vanhoilla päivillään hän tutki myös akustiikkaa. 

## Lähteet

## Aiheesta muualla
Michelin

**Michelin** (*Compagnie Générale des Établissements Michelin SCA*) on ranskalainen rengasvalmistaja. Yhtiön perustivat veljekset Édouard ja André Michelin vuonna 1889. Sen päämaja on alusta alkaen ollut Clermont-Ferrandissa Auvergnessa. Yhtiön tunnushahmo on Michelin-ukko, jonka oikea nimi on *Bibendum*.

Yhtiön päätoimiala on renkaat, ja se on maailman toiseksi suurin tällä alalla. Yhtiö on tunnettu myös matka- ja ravintolaoppaistaan, kartoistaan sekä verkkokarttapalvelusta ViaMichelin. Punaiset ravintolaoppaat ovat luoneet tunnetun Michelin-tähtiluokituksen gourmetravintoloille.

## Michelin Suomessa
Michelin-merkkisten polkupyörän renkaiden myynti alkoi Suomessa ennen vuotta 1932. Vuonna 1932 Helsinkiin perustettiin Michelinin myyntikonttori nimellä M. Michelin & Cie. Myyntikonttorin tilalle perustettiin Oy Suomen Michelin Ab -niminen osakeyhtiö 16.8.1946.

Oy Suomen Michelin Ab on sveitsiläisen emoyhtiön Compagnie Financière Michelinin 100-prosenttisesti omistama tytäryhtiö. Oy Suomen Michelin Ab toimii Tukholmassa sijaitsevan Michelinin pohjoismaisen pääkonttorin Michelin Nordic AB:n agenttina. Yhtiön toimitilat sijaitsevat Espoon Matinkylässä kauppakeskus Isossa Omenassa. Yhtiön palveluksessa oli vuonna 2005 keskimäärin 37 henkilöä, pääasiallisesti kenttämyyntihenkilöstöä.

## Michelin Formula-sarjoissa

Michelin toimitti renkaitaan Formula 1 -sarjaan vuodesta 2001 lähtien. Michelin vetäytyi radoilta vuonna 2006, osasyynä vuoden 2005 Yhdysvaltain kilpailu, jossa kaikki Michelinejä käyttäneet kuljettajat joutuivat vetäytymään radoilta renkaiden turvallisuusongelmien vuoksi. Viimeisen kerran Michelinin renkailla voitettiin kilpailu vuonna 2006 Japanin GP:ssä. Pierre Dupasquier toimi kaksi kautta F1:sten kilpapäällikön tehtävissä vuodet 1977–1984 ja 2001–2005.

Vuodesta 2014 lähtien Michelin on toimittanut renkaita Formula E -sarjaan.

## Lähteet

## Aiheesta muualla

* Michelinin Suomen verkkosivut
* Oy Suomen Michelin Ab (porssitieto.fi)
* Michelinin USAn verkkosivut
Savage Amusement

**Savage Amusement** on saksalaisen hard rock -yhtye Scorpionsin kymmenes studioalbumi, joka julkaistiin vuonna 1988. Albumi sijoittui Billboard 200 -listalla viidenneksi, ja myi Yhdysvalloissa platinaa 20. kesäkuuta 1988. Suomessa albumi myi 34&nbsp;906 kappaletta eli kultaa Se oli myös Scorpionsin viimeinen albumi, jonka tuotti Dieter Dierks. 

Albumi on jatkoa *[[Love at First Sting]]* -albumille, mutta joitakin musiikillisia eroja on havaittavissa verrattuna edeltäjäänsä. Albumilla on enemmän radioystävällistä tyyliä ja se sisältää enemmän syntetisoituja ääniä. Vaikka albumilla on hard rock -kappaleita, kuten "Don't Stop at the Top" ja "Media Overkill", on myös progressiivinen rockin kappaleita, kuten "Walking on the Edge" ja "Passion Rules the Game".

## Kappaleet

## Kokoonpano
;Scorpions
* Klaus Meine - laulu
* Rudolf Schenker - kitara, taustalaulu
* Matthias Jabs - kitara, taustalaulu
* Francis Buchholz - basso, taustalaulu
* Herman Rarebell - rummut, perkussiot, taustalaulu
;ja
*Lee Aaron - taustalaulu kappaleessa "Rhythm of Love"
*Peter Baltes - intron laulu kappaleessa "Every Minute Every Day"

## Lähteet

## Aiheesta muualla
* 
*
Yritysostotarjous

**Yritysostotarjous** on tarjous, jossa pyritään hankkimaan tarjouksen tekijän hallintaan yrityksen osakekannasta  päätösvallan turvaava osa. Tämä tarkoittaa osake-enemmistöä äänivaltaisessa osakesarjassa. Enemmistö voi olla absoluuttinen tai suhteellinen (joskus riittäväksi katsotaan vain 25-30% osakkeenomistus, mikäli enemmistö osakkeenomistajia on pieniä yksityisiä sijoittajia).

Yritysostotarjoukset jaetaan julkisiin ja salaisiin. Julkisesta ostotarjouksesta on kysymys silloin, kun ostotarjous kohdistuu julkisesti noteerattuun osakeyhtiöön. Näissä tapauksissa ostotarjous täytyy julkistaa, jotta osakkeenomistajien kohtelu säilyy tasavertaisena. 

Useamman ostotarjouksen kohdistuessa samanaikaisesti saman yrityksen osakkeisiin, puhutaan kilpailevista ostotarjouksista. Erityisesti kilpailevien julkisten ostotarjousten kohdalla menettely on raskaan valvonnan alla.

Yritysostotarjouksia valvoo Suomessa Rahoitustarkastus. Lisäksi suosituksia antaa Keskuskauppakamarin Yrityskauppalautakunta, joka myös antaa hakemuksesta lausuntoja yrityskaupan asianmukaisuudesta.
Hätäaputyöt

**Hätäaputyöt** tai **työttömyystyöt** olivat ruumiillista työtä, jota kunnat järjestivät työttömille suuren työttömyyden vallitessa. Niistä maksettiin noin kaksikymmentä prosenttia pienempää palkkaa kuin vapaiden markkinoiden töissä kouluttamattomille sekatyömiehille. 

Suomessa hätäaputöitä tehtiin paljon katovuosina 1860-luvulla, muun muassa Riihimäen ja Pietarin välistä rautatietä rakennettiin hätäaputöinä. 1930-luvun lamavuosina hätäaputöiden perinnettä jatkettiin siksikin, että yleinen mielipide vastusti ihmisten totuttamista avustusten varassa elämiseen. Sotien jälkeenkin tämä niin sanottu ”lapiolinja” tai ”työlinja” säilyi keskeisenä ratkaisuna työttömyysongelmaan, joka 1950-luvulla oli etupäässä maaseudun metsätyömiesten ja kaupunkien rakennustyömiesten talvityöttömyyttä.

Tyypillisesti hätäaputyöt ovat olleet tienrakennusta, torien kiveämistä ja radan rakennusta tai siistimistä, joskus myös suo-ojien kuokkimista suon kuivattamiseksi metsämaaksi tai peltoviljelyä varten. Hätäapu- eli työttömyystöillä rakennettiin etenkin Itä- ja Pohjois-Suomeen uutta infrastruktuuria kuten vesi- ja viemäriputkistoja, satamia, maanteitä ja katuja.

Hätäaputöiden käyttö jatkui ajoittaisena aina 1960-luvulle työttömyyskorvausjärjestelmän syntyyn asti. Kun työttömyystöiden avulla Suomen infrastruktuuri nopeasti koheni tavoitellulle tasolle, alkoi sopivia työkohteita olla yhä vähemmän. Elintason nopean kasvun myötä siirtotyömaiden olot ja tilapäistyöt eivät enää houkutelleet, mikä osaltaan johti maaseudun väestön muuttoliikkeeseen vakituisten töiden perässä kohti etelän kaupunkeja ja Ruotsia. Ruumiillisen lapiotyön teettäminen alkoi myös tulla kannattamattomaksi uusien työkoneiden myötä.

## Hätäaputöitä
*Tokerotie, Jalasjärvi
*Riihimäki–Pietari-rata, Lahti–Riihimäki
*Nälkäkanava, Kajaani
*Hyrylän ja Mätäkivenmäen välinen tie, Kellokosken silta, Kerava

## Katso myös
* Lapiolinja

## Lähteet
Esslingen am Neckar

**Esslingen am Neckar** (lyhyemmin *Esslingen*, vuoteen 1964 saakka virallisesti *Eßlingen am Neckar*) on kaupunki Baden-Württembergin osavaltiossa Saksassa. Se sijaitsee Neckarjoen varrella noin 14 kilometriä Stuttgartista kaakkoon. Esslingen on Esslingenin piirikunnan hallintokaupunki, niin kutsuttu *suuri piirikuntakaupunki* (Große Kreisstadt). Esslingen on väkiluvultaan piirikunnan suurin kaupunki. Kesäkuun 2022 lopussa kaupungissa oli 93&nbsp;950 asukasta.

## Historia
Esslingen sai kaupunginoikeudet vuonna 1229. Varhaisin kirjallinen maininta Esslingenistä vapaana valtakunnankaupunkina (freie Reichsstadt) on vuoden 1298 tienoilta. Vuonna 1803 kaupunki menetti vapaan valtakunnankaupungin arvonsa ja se liitettiin osaksi Württembergin ruhtinaskuntaa.

## Lähteet

## Aiheesta muualla

* Kaupungin viralliset sivut
Pentti Meklin

**Pentti Vilho Meklin** (s. 10. elokuuta 1945 Vehmersalmi) on Tampereen yliopistossa tieteellisen uransa tehnyt emeritusprofessori. Meklin väitteli tohtoriksi Tampereen yliopistosta vuonna 1988. Työuransa yliopistossa hän aloitti julkisoikeuden assistenttina 1970. Julkisyhteisöjen laskentatoimen apulaisprofessoriksi hänet nimettiin vuonna 1990. Vuodesta 1997 alkaen hän toimi kunnallistalouden professorina eläkkeelle jäämiseen saakka.

Pentti Meklin on tutkinut muun muassa erilaisten liike-elämästä tuttujen rakenteiden kuten tuottaja-tilaajamallien ja toiminnan tuloksellisuuden arvioimisen soveltamista julkisella sektorilla, missä toiminnan ainoana tavoitteena ei ole liiketaloudellinen voitto.

Meklinille myönnettiin vuonna 1995 Suomen Leijonan 1. luokan ritarimerkki ja vuonna 2020 taiteilijaeläke.

## Lähteet
* *Leo ja muut Mechelinit – Kirjan verran sukua*. Sukuseura Mechelinus, Tampere 2005.

### Viitteet
Ʒ

**Ʒ** (**ʒ**) eli **ež** tai **ezh** on latinalaista aakkostoa täydentävä kirjain, joka pohjautuu fraktuuratyyliseen Z-kirjaimeen. Pienaakkosena ʒ edustaa kansainvälisessä foneettisessa aakkostossa soinnillista postalveolaarista frikatiivia eli niin sanotun suhuässän š  soinnillista vastinetta. Kirjain ʒ esiintyy myös eräiden kielten oikeinkirjoituksessa, minkä lisäksi sitä käytetään painon apteekkimitan **drakman** tunnuksena.

Foneettista merkintää  vastaa suomalais-ugrilaisessa tarkekirjoituksessa ja myös amerikkalaisessa foneettisessa aakkostossa ž. Eri kielten oikeinkirjoituksessa tätä tai tämän kaltaista äännettä merkitään muun muassa seuraavilla tavoilla:
* englannissa joissakin yksittäistapauksissa *s* tai *si*: *plea*'s**ure''  ’mielihyvä’, ''vi**si**on''  ’näky’
* [[ranskan kieli|ranskassa]] ''j'' sekä [[etuvokaali]]a edeltävä ''g'': ***j*'e*  ’minä’, ***g**ens*  ’ihmiset’
* eräissä [[suomalais-ugrilaiset kielet|suomalais-ugrilaisissa]] ja [[slaavilaiset kielet|slaavilaisissa]] kielissä *ž*: [[viron kieli|virossa]] ***ž**elee* ’hyytelö’, [[tšekin kieli|tšekissä]] ***ž**lutý*  ’keltainen’, [[serbokroaatin kieli|serbokroaatissa]] ***ž**elim*  ’haluaisin’, [[slovenian kieli|sloveniassa]] *paradi**ž**nik*  ’tomaatti’
* [[kyrilliset kirjaimet|kyrillisessä kirjaimistossa]] ж: [[venäjän kieli|venäjä]]ssä *'ж**изнь  ’elämä’, [[ukrainan kieli|ukraina]]ssa **ж**иття  ’elämä’, [[bulgarian kieli|bulgariassa]] **ж'''ивот  ’elämä’.

Foneettisen aakkoston ulkopuolella ʒ-kirjainta käytetään hyvin harvoissa kielissä. Koltansaamessa frikatiivia  merkitään kirjaimella ž, ja sen sijaan kirjain ʒ merkitsee affrikaattaa  (minkä lisäksi affrikaatan  merkkinä käytössä on hatulla varustettu ǯ). Ʒ esiintyy myös eräissä afrikkalaisissa kielissä.

## Tietokoneissa

## Lähteet
Kuolema (sarjakuvahahmo)

**Kuolema** () on Marvel-kustantamon sarjakuvahahmo. Kuolema esiintyi ensimmäisen *Captain Marvel* -lehden numerossa 27 (heinäkuu 1973) lehden numerossa. Kuoleman loivat Mike Friedrich ja Jim Starlin. Kuolema käyttää yleensä Marvel-universumin sarjakuvissa liilaa viittaa ja hänen piirteensä ovat joko luurangon tai nuoren naisen. Kuoleman tiedetään esiintyneen myös nuorena mustiin pukeutuneena tyttönä, mutta on ilmeistä, että olento kykenee ottamaan minkä tahansa muodon itselleen. Kuolema on kosminen olento, joka perustuu myyttiseen viikatemieheen.

Suomessa Kuolema esiintyi ensimmäisen kerran *MARVEL*-lehden numerossa 5 (1993).

## Historia

Kuoleman synty ajoittuu hetkeen, jolloin muut suuret kosmiset voimat, Ikuisuus, Äärettömyys ja Kadotus luotiin yhdessä tuntemamme universumin kanssa. Kuolema pitääkin näitä olentoja sisaruksinaan. Myös Galactus luotiin samalla hetkellä alkuräjähdyksen aikaan. Kuolemalla on hyvin voimakas side Kadotuksen kanssa ja on luultavaa, että olennot ovat edustamansa voiman kaksi samaa aspektia, kuten Ikuisuus ja Äärettömyyskin. Ikuisuuden ja Äärettömyyden edustaessa universumin ja sen elämän kasvua, Kuolema ja Kadotus edustavat kuolemaa ja olemattomuutta. Kaksikot ovat tasapainossa toistensa kanssa ja Galactus edustaa näiden välillä olevaa tasapainottavaa voimaa. Onkin sanottu, että Ikuisuus, Kuolema ja Galactus ovat Marvel-universumin kolme perustavaa voimaa. Kuolemalla on luurankomainen sauva mikä pystyy esim. muokkaamaan materiaa, murhaamaan, räjäyttämään ja aiheuttamaan täydellisen pimeyden ja jäätymisen. Sauvalla pystyy myös tunkeutumaan toisen mieleen. Sauvan sisälmys on tehty kirotusta metallista ja lumotusta kuolemattomuuden lähteestä. Sauvan ulkomuoto on tehty sieluista, luusta ja kristallista. 

Kuolema voi näyttäytyä joko naisena tai miehenä, vaikka olento näyttäytyykin useimmiten purppuraiseen kaapuun verhoutuneena naisena hahmona. 

Väkivaltainen olento nimeltään Thanos kehitti lapsena sairaalloisen fiksaation Kuolemaan. Thanos on lukuisia kertoja laatinut hulluja suunnitelmiaan palvomansa Kuoleman rakkauden voittamiseksi. Hän on valloittanut galakseja ja murhannut lukuisia ihmisiä, mukaan lukien oman äitinsä. Kuolema on kuitenkin irrationaalinen olento ja hän kehitti romanttisen kiintymyksen palkkatappaja Deadpooliin Thanoksen tyrmistykseksi. Raivostunut Thanos nosti Deadpoolin kuolleista, jotta tämä ei voisi olla Kuoleman kanssa yhdessä. Ainoastaan niinä lyhyinä hetkinä, jolloin Deadpool on kuoleman kielissä taistelun jälkeen, voivat hän ja valtiatar Kuolema olla yhdessä.
Niinimaan rautatieasema

**Niinimaan rautatieasema** (, ratakm 383,5) on rautatieasema Alavudella, Suomen rataverkkoon kuuluvalla rataosalla . Liikennepaikka sijaitsee noin 35 kilometrin päässä Seinäjoen rautatieasemalta ja noin 84 kilometrin päässä Haapamäen rautatieasemalta. Nykyisin asemalla on ainoastaan tavaraliikennettä. Liikennepaikalla on pääraiteen lisäksi vain yksi sivuraide tavaran kuormaamista ja purkamista varten, eikä siellä voi järjestää junien kohtaamisia.

## Lähteet
Pyhän Tuomaan kirkko (Oulu)

**Pyhän Tuomaan kirkko** on Tuiran seurakunnan kirkko Puolivälinkankaan kaupunginosassa Oulussa.

Vuosina 1974–1975 rakennetun kirkon on suunnitellut arkkitehti Juha Leiviskä. Kirkko on saanut vaikutteita 1600–1700-luvuilla rakennetuista puukirkkoista sekä eteläsaksalaisista myöhäisbarokkikirkkoista.  Kirkko on nimetty apostoli Tuomaan mukaan ja sen vihki piispa Hannes Leinonen Tuomaan päivänä 21. joulukuuta 1975. Kirkkosaliin mahtuu 330 henkeä, jonka lisäksi kirkossa on kaksi seurakuntasalia.

Kirkon alttarin ja kuorotilan yhteydessä on 23-äänikertaiset urut. Alttaritaulun ja muut maalaukset on tehnyt taiteilija Hannu Väisänen. Hän on myös suunnitellut Pyhän Tuomaan kirkon kirkkotekstiilit.

Kirkossa on tehty kuntokartoitus ja sisäilmaongelmia on huomattu. Korjauskustannukset ovat kalliita ja seurakunnalla on muutenkin tavoitteena vähentää kiinteistöjen määrää 30 prosentilla, joten kirkon tilanne on vaakalaudalla. Kirkkohallituksen täysistunto on määrännyt 17.3.2026 tehdyllä päätöksellä Pyhän Tuomaan kirkon suojeltavaksi kirkkolailla. Kirkon peruskorjauksen on määrä alkaa kesäkuussa 2027. 

## Lähteet

## Aiheesta muualla
Diabaasi

**Diabaasi** on tumma emäksinen magmakivi. Se on puolipinnallinen kivi, joka on kiteytynyt magmasäiliön ja purkauksen väliseen tulokanavaan, ja esiintyy siten tyypillisesti kapeina juonina, kerrosjuonina ja juoniparvina. Yleisimmät diabaasien synty-ympäristöt ovat laakiobasalttien tulokanavat sekä merten keskiselänteitten vulkaaniset raot. Diabaaseja esiintyy kaikilla maapallon kilpialueilla.

Diabaasin päämineraalit ovat plagioklaasi, sarvivälke ja pyrokseeni. Harvinaisempina mineraaleina esiintyvät oliviini, kiilteet, kvartsi ja oksidit, erityisesti ilmeniitti ja magnetiitti. Väriltään diabaasi on musta, tummanharmaa tai harmaa. Runsaasti sarvivälkettä sisältävän diabaasin pinta saattaa olla vihertävä.

Diabaasi on Päijät-Hämeen maakunnan nimikkokivi.

## Ominaisuudet
Diabaasi on kova, jäykkä materiaali. Sillä on hyvä vastustuskyky kemikaaleja ja ulkoista kulutusta vastaan. Se ei korrosoi, ei ole magneettinen eikä johda sähköä. Se imee hyvin vähän vettä eikä juuri laajene lämmössä.

* Tiheys: 3&nbsp;080&nbsp;kg/m³
* Elastinen kerroin: Noin 100&nbsp;GPa
* Taittokestävyys: 38&nbsp;MPa
* Lämpölaajenemiskerroin 25&nbsp;°C-asteessa: 6,1·10-6 1/°C
* Veden imeytyminen, painoprosentti: 0.02&nbsp;%
* Kovuus: 5,8&nbsp;Mohs
* Painekestävyys: 217&nbsp;MPa

## Käyttö
Diabaasia käytetään rakennuskivenä, muun muassa sisustuksessa ja taideteoksissa. Sitä käytetään myös muistomerkeissä. Esihistoriassa siitä valmistettiin erilaisia kivikirveitä Pohjois-Skandinaviassa. Diabaasi on yleinen kiuaskivi, ja erityisesti oliviinipitoisia diabaaseja louhitaan tähän tarkoitukseen.

## Lähteet

## Aiheesta muualla
Mackenzie Crook

**Paul Mackenzie Crook** (s. 29. syyskuuta 1971) on englantilainen näyttelijä.

Parhaiten Crook tunnetaan rooleistaan Ragettina elokuvasarjassa *[[Pirates of the Caribbean (elokuvasarja)|Pirates of the Caribbean]]* ja Gareth Keenanina televisiosarjassa *[[Konttori (brittiläinen televisiosarja)|Konttori]]*.

Crook on kotoisin Maidstonesta, Kentistä. Hän oli lapsesta lähtien innostunut näyttelemisestä ja liittyi 15-vuotiaana nuorisoteatteriin. Crook tapasi nykyisen vaimonsa Lindsayn vuonna 2000, ja heillä on kaksi lasta.

## Filmografia
### Elokuvat
* *[[Still Crazy]]* (1998)
* *[[Ant Muzak]]* (2002)
* *[[The Gathering (elokuva)|The Gathering]]* (2002)
* *[[The Principles of Lust]]* (2003)
* *[[Pirates of the Caribbean: Mustan helmen kirous]]* (2003) 
* *[[Blake's Junction 7]]* (2004)
* *[[The Merchant of Venice]]* (2004)
* *[[Sex Lives of the Potato Men]]* (2004) 
* *[[The Life and Death of Peter Sellers]]* (2004)
* *[[Finding Neverland – tarinan lähteillä]]* (2004)
* *[[Grimmin veljekset]]* (2005)
* *[[World of Wrestling]]* (2006)
* *[[Pirates of the Caribbean: Kuolleen miehen kirstu]]* (2006)
* *[[I Want Candy]]* (2007)
* *[[Pirates of the Caribbean: Maailman laidalla]]* (2007)
* *[[Röllin sydän]]* (2007) (ääninäyttelijänä)
* *[[Tintin seikkailut: Yksisarvisen salaisuus]]* (2011) (ääninäyttelijänä)

### Televisio
* *[[Tasku-tv]]* (2000–2002)
* *[[Konttori (brittiläinen televisiosarja)|Konttori]]* (2001–2003)
* *[[Skins – liekeissä]]* (2009)
* *[[Game of Thrones]]* (2013)
* *[[Me metallinetsijät]]* (2014–)
* *[[Britannia (televisiosarja)|Britannia]]* (2018–2021)

## Lähteet

## Aiheesta muualla
* Mackenzie Crookin kotisivut 
*
Gümüşhanen maakunta

**Gümüşhanen maakunta** on yksi Turkin 81 maakunnasta. Maakunnan pinta-ala on 6&nbsp;575
km². Vuoden 2015 lopussa arvioitu väkiluku oli 151&nbsp;449.. Maakunnan pääkaupunki on Gümüşhane, joka on myös yksi Gümüşhanen maakunnan 6 piirikunnasta.

## Piirikunnat

*Gümüşhane
*Kelkit
*Köse
*Kürtün
*Şiran
*Torul

## Lähteet

## Aiheesta muualla
Espanjalainen ratsastuskoulu

**Espanjalainen ratsastuskoulu** () on Wienissä sijaitseva vuonna 1572 perustettu ratsastuskoulu. Se on saanut nimensä ratsastuskoulun hevosista, jotka olivat alun perin kotoisin Espanjasta. Espanjalainen ratsastuskoulu on maailman vanhin edelleen toimiva klassista kouluratsastusta harjoittava ratsastuskoulu. Se kouluttaa tarkkaan valikoituja oppilaitaan kymmenen vuotta, ennen kuin nämä voivat edetä varsinaisiksi ratsastuskoulun kuuluisissa näytöksissä esiintyviksi ratsastajiksi. Koulun oppilaiksi hyväksyttiin pitkään ainoastaan miehiä, mutta vuonna 2008 ratsastajaoppilaiksi otettiin ensi kertaa myös kaksi naista.

Itävallan keisari Maksimilian II toi vuonna 1562 espanjalaista syntyperää olevia hevosia Wieniin. Tavoitteena oli perustaa kuninkaallinen ratsastuskoulu kaupungin keskustaan. Ennen vuotta 1919 ratsastuskoulu ei pitänyt avoimia yleisönäytöksiä. Nykyisin Espanjalaisen ratsastuskoulun tavoitteena ja tarkoituksena on pitää yllä klassisen kouluratsastuksen taitoa, esiintyä yleisölle ja sekä ylläpitää ja jalostaa lipizzanhevosia. Itävaltalaisille ratsastuskoulu on tunnettu ylpeydenaihe. 

## Näytökset ja esitykset

Wienin Espanjalaisen ratsastuskoulun esitykset ovat erittäin suosittuja ja tunnettuja ympäri maailman. Liput näytöksiin joutuu yleensä varaamaan jo puoli vuotta etukäteen, joskin näkyvyydeltään huonoille paikoille saattaa viime tingassakin saada lippuja. Itse näytösten lisäksi voi päästä seuraamaan aamuharjoituksia, joissa hevosia koulutetaan näytöksiin.

## Lähteet

## Aiheesta muualla

* Espanjalaisen ratsastuskoulun sivusto.  
* Wienin espanjalainen ratsastuskoulu.  Sukuposti.net.
* Yrjö Kokko : Espanjalainen Ratsastuskoulu Vienissä, Suomen Kuvalehti, 10.03.1928, nro 11, s. 18, Kansalliskirjaston digitaaliset aineistot
* Wienin "Espanjalainen ratsastuskoulu", Kuva, 20.10.1937, nro 2, s. 14, Kansalliskirjaston digitaaliset aineistot
Tony Burton

**Anthony Mabron "Tony" Burton** (23. maaliskuuta 1937  Flint, Michigan, Yhdysvallat &ndash; 25. helmikuuta 2016, Kalifornia, Yhdysvallat) oli yhdysvaltalainen näyttelijä. Hänen tunnetuimpiin rooleihinsa kuuluu  Tony "Duke" Evers  *[[Rocky]]*-elokuvissa. Hän on Sylvester Stallonen ja Burt Youngin kanssa ainoa, joka on näytellyt kaikissa kuudessa *Rocky*-elokuvassa. Toinen mainittava rooli oli elokuvassa *[[Hyökkäys poliisiasemalle 13 (vuoden 1976 elokuva)|Hyökkäys poliisiasemalle 13]]*. Burton kuoli 78 vuoden iässä.

## Elämä

### Varhaiset vuodet
Burton suoritti tutkintonsa Northern High Schoolissa. Opiskeluvuosina hän pelasi amerikkalaista jalkapalloa ja nyrkkeili. Burton oli Michiganin osavaltion Kultaisten hanskojen omistaja eli raskaansarjan mestari ja kaksinkertainen all-state-jalkapallonpelaaja.

Burton pelasi keskushyökkääjänä lukionsa joukkueessa. Vuonna 1954 hän teki kolmetoista touchdownia ja johti joukkueensa pistepörssiä. Monet hänen juoksuistaan olivat 50 jaardia tai enemmän. Hän saavutti 820 edettyä jaardia tuona vuonna ja hänen juoksunsa oli 95 jaardia.

### Nyrkkeilyura
Burtonin nyrkkeilyura sisälsi raskaansarjan mestaruuden vuosina 1955 ja 1957. Hän voitti Yhdysvaltojen raskaansarjan maailmanmestaruuden vuonna 1957 ja hävisi Chicagossa mestaruusturnauksessa semifinaaleissa. Hän oli kerran tyrmännyt Lamar Clarkin joka piti hallussaan ennätystä eniten tyrmäyksiä. Niitä Clarkilla oli 44.

### Tunnustukset
Vuonna 1993 Burton valittiin Greater Flint Afro-American Hall of Fameen.

## Lähteet

## Aiheesta muualla
* Tony Burton 1993 Greater Flint Afro-American Hall of Fame Inductee
L/A Merituuli

**L/A Merituuli** on ensimmäinen Oulunsalon ja Hailuodon välisellä lauttareitillä liikennöinyt lautta-alus. Nykyisin seututiehen numero 816 kuuluva lauttareitti otettiin käyttöön keväällä 1968. Sittemmin *Merituuli* liikennöi pitkään Turun saaristossa yhdessä lautta-alus Replot 2:n kanssa reitillä Korppoo–Norrskata.

Alus rahdattiin vuonna 2014 ahvenanmaalaiselle Rederi Ab Angsgardille, joka antoi sille uuden nimen *Bärö*. Alus on hoitanut raskaskuljetuksia Ahvenanmaan saaristossa sekä operoinut väliaikaisena aluksena Kumlingen ja Enklingen välillä.

## Tekniset tiedot

* rakentaja: Oy Wärtsilä Ab, Vaasan telakka
* rakennusvuosi:1968
* suurin pituus: 48,5 m
* suurin leveys: 9,4 m
* henkilöautojen lukumäärä: n. 27 kpl
* kannen ajoradan hyötypituus: 46,5 m
* kannen ajoradan hyötyleveys: 7,4 m
* hyötykuorma: 130 ton
* syväys: 3,5 m
* kuivapaino: 560 ton
* alikulkukorkeus:3,5/4,5 m

## Lähteet

## Aiheesta muualla
Ardahanin maakunta

**Ardahanin maakunta** (, ) on maakunta Itäisessä-Turkissa lähellä Georgian ja Armenian rajaa. 

Maakunnalla on pinta-alaa 5&nbsp;661 km². Maakunnan pääkaupunki on Ardahan. Turkkilaisten lisäksi alueella asuu paljon kurdeja, georgialaisia ja muita vähemmistöjä.

Vuoden 2015 lopussa arvioitu väkiluku oli 99&nbsp;200.

## Piirikunnat
Ardahanin maakunta on jaettu 6 piirikuntaan.

* Ardahan
* Çıldır
* Damal
* Göle
* Hanak
* Posof

## Lähteet